Source: https://www.delfi.ee/news/paevauudised/valismaa/tai-konstitutsioonikohus-kuulutas-veebruaris-toimunud-valimised-kehtetuks?id=68285105
Timestamp: 2019-10-18 17:17:55+00:00
Document Index: 104154

Matched Legal Cases: ['kohus ', 'kohus ', 'kohus ', 'Kohus ', 'kohus ', 'kohus ']

Tai konstitutsioonikohus kuulutas veebruaris toimunud valimised kehtetuks - DELFI
21.03.2014, 09:51
Tai konstitutsioonikohus kuulutas veebruaris toimunud valimised kehtetuks
Foto: Sakchai Lalit, AP
Tai konstitutsioonikohus tühistas reedel veebruaris toimunud parlamendivalimiste tulemused, lükates nii pärast kuid kestnud tänavaproteste peaminister Yingluck Shinawatra kukutamiseks veelgi edasi uue valitsuse moodustamise.
Kohus otsustas häältega kuus kolme vastu, et valimised olid põhiseadusevastased, sest need ei leidnud aset 28 ringkonnas Tai lõunaosas, kus kandidaadid ei saanud end registreerida valitsusvastaste meeleavaldajate blokaadi tõttu, vahendab Reuters.
„2. veebruari valimisi ei saanud kogu kuningriigis samal päeval läbi viia,“ teatas kohus oma avalduses.
Pole teada, millal toimuvad uued valimised. Valimiskomisjoni liikme Somchai Srisutthiyakorni sõnul on uute valimiste korraldamiseks kaks võimalust.
„Komisjon võib arutada valitsusega uue kuningliku dekreedi väljaandmist uue kuupäeva kohta või võib paluda kõigi poliitiliste parteide juhte koos otsustada, millal oleks parim kuupäev uute valimiste korraldamiseks,“ ütles Somchai.
Meeleavaldajad teatasid, et kui korraldatakse uued valimised, segavad nad nende läbiviimist taas.
Bangkokis said granaadiplahvatuses surma naine ja laps
Tai valitsus alustas protestijate minemaajamist hõivatud aladelt
Tai kohus jättis valimistulemused jõusse